CELEX: 52003PC0594
Language: fi
Date: 2003-10-16
Title: Muutettu ehdotus: Euroopan parlamentin ja neuvoston asetus yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta ominaisuusluettelon mukauttamiseksi, (komission esittämä EY:n perustamissopimuksen 250 artiklan 2 kohdan mukaisesti)

Avis juridique important

|

52003PC0594

Muutettu ehdotus: Euroopan parlamentin ja neuvoston asetus yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta ominaisuusluettelon mukauttamiseksi, (komission esittämä EY:n perustamissopimuksen 250 artiklan 2 kohdan mukaisesti)  /* KOM/2003/0594 lopull. - COD 2003/0047 */  

Muutettu ehdotus: EUROOPAN PARLAMENTIN JA NEUVOSTON ASETUS yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta ominaisuusluettelon mukauttamiseksi, (komission esittämä EY:n perustamissopimuksen 250 artiklan 2 kohdan mukaisesti)2003/0047 (COD)Muutettu ehdotus: EUROOPAN PARLAMENTIN JA NEUVOSTON ASETUS yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta ominaisuusluettelon mukauttamiseksi1. Tausta12. maaliskuuta 2003: ehdotuksen toimittaminen neuvostoon ja Euroopan parlamenttiin [KOM(2003) 109 lopullinen - 2003/0047 (COD)].2. syyskuuta 2003: ensimmäinen käsittely Euroopan parlamentissa.2. Komission ehdotuksen tarkoitusTyövoimatutkimus on ensisijainen lähde vertailukelpoisten tietojen saamiseksi työvoiman osallistumisasteesta EU:ssa. Tuloksia hyödynnetään laajasti, ja ne ovat tärkeitä poliittisessa päätöksenteossa.Neljännesvuosittaisia tuloksia tuottavan EU:n työvoimatutkimuksen järjestäminen aloitettiin vuonna 1998 neuvoston asetuksella (EY) N:o 577/98, jossa vahvistettiin myös keruussa käytettävien ominaisuuksien luettelo. Työmarkkinat ovat muuttunut viiden viime vuoden aikana, ja monia poliittisia toimenpiteitä on otettu käyttöön osana koordinoitua Euroopan työllisyysstrategiaa. Näiden kehitysaskelten seuraamiseksi keruussa käytettävien ominaisuuksien luetteloa olisi mukautettava ja päivitettävä. Luetteloon lisätään kuusi uutta muuttujaa, ja epätyypillisiä työaikoja koskevat viisi muuttujaa otetaan mukaan vakiokysymyksinä nykyisen herrasmiessopimukseen pohjautuvan käytännön sijasta. Joitakin uusista muuttujista kerätään jo jäsenvaltioissa, mutta ne eivät ole vielä käytössä kaikissa jäsenvaltioissa.Vuonna 2000 tehtiin vain vähäisiä muutoksia muuttujien koodaukseen (esimerkiksi lisäsyyt työstä poissaoloihin, komission asetus (EY) N:o 1575/2000). Viimeisimmässä komission asetuksessa (EY) N:o 2104/2002 tehdään parannuksia vain koulutusta koskeviin muuttujiin.Näiden uusien muuttujien käyttöönoton tasapainottamiseksi ja vastaajille aiheutuvan rasitteen vähentämiseksi komission ehdotuksessa annetaan mahdollisuus valita rakenteelliset muuttujat, jotka edellyttävät vain yhtä jatkuvaa tutkimusta vuodessa, jotta voitaisiin estimoida vuosittaiset keskiarvot. Koska näitä rakenteellisia muuttujia varten riittää vuosittainen tiedonkeruu neljännesvuosittaisen sijaan, tiedonkeruu voidaan rajoittaa aliotokseen. Tasapaino työmarkkinoiden ymmärtämistä edistävien uusien muuttujien ja vastaajille aiheutuvan rasitteen vähentämisen välillä - vaarantamatta tulosten käyttökelpoisuutta politiikan seurantaan tai analysointiin - on ehdotuksen keskeinen piirre.3. Komission lausunto parlamentin hyväksymistä tarkistuksista3.1 Komission hyväksymät tarkistuksetKomissio voi ottaa huomioon muutetussa ehdotuksessaan ainoan tarkistuksen, jonka Euroopan parlamentti hyväksyi täysistunnossaan 2. syyskuuta 2003. Tarkistuksella myönnetään Espanjalle, Suomelle ja Yhdistyneelle kuningaskunnalle erivapaus kerätä rakenteelliset muuttujat koskien yhtä vuosineljännestä siirtymäkauden ajan vuoden 2007 loppuun asti. Näin nämä jäsenvaltiot voivat mukauttaa tutkimusmenetelmäänsä, joka monen vuoden ajan on perustunut neljännesvuosittaiseen rakenteeseen. Tarkistus on yhdenmukainen neuvoston työryhmässä esitetyn puheenjohtajavaltion kompromissin kanssa. Komissio hyväksyy tarkistuksen, koska vapautus koskee vain tutkimusprosessia ja ehdotetussa asetuksessa esitetyt uudet muuttujat tulevat saataville kaikista jäsenvaltioista.4. PäätelmäOttaen huomioon EY:n perustamissopimuksen 250 artiklan 2 kohdan komissio muuttaa alkuperäistä ehdotustaan Euroopan parlamentin ja neuvoston asetukseksi yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta.